Asirianos cristianos

Os asirianos u asirios cristianos son un pueblo que habitaba en as redoladas de Hakkari (Turquía) y Urmia (Irán) pero fuoron forachitatos en a Primera Guerra Mundial. Se caracterizan por a luenga aramea y estar fidels d'a Ilesia d'Orient, adepta d'o nestorianismo.

 Historia 
L'orichen d'os asirianos cristianos ye en as comunidaz cristianas que i heba en l'Imperio Persa Sasanida, (en part formata por refuchiatos sirians seguidors d'o patriarca Nestorio), y que prenioron u mantenioron a doctrina d'o nestorianismo pa desvinclar-sen d'as autoridaz cristianas d'Antioquía y amostrar a los gubernants persas que no yeran como os cristianos de l'Imperio Romano.

En "La Flor de las Ystorias d'Orient" de Chuan Ferrández d'Heredia los mencionan como nestorins:

En o "Libro de Marco Polo" los denominan nesturins:

En o "Libro d'as Marabillas d'o Mundo", tradueito a l'aragonés, los mencionan como aserianos, como part d'a mesma confesión que os cristianos de Sant Tomás d'A India, que tamién yeran nestorins:

Dimpués d'o sieglo XVI bels nestorins aceptoron l'autoridat d'o Papa de Roma y se deseparoron d'a Ilesia Asiriana orichinal, nestorina, convertindo-se en a Ilesia Caldea y un grupo etnoconfesional diferent, os caldeus cristianos.

Os asirianos cristianos yeran Aliaus d'o Reino Uniu en a Primera Guerra Mundial. Os grupos armaus nacionalistas turcos y os kurdos los atacoron y habioron d'ir-se-ne de Hakkari ta Urmia (Irán). O gubierno turco no reconoixió a neutralidat d'Irán y atacó a os asirianos en territorio iraní fendo-ie grans mortaleras, razón por a que se refuchioron en Iraq. Dimpués d'a Primera Guerra Mundial no podioron tornar ta Hakkari y colabororon con l'admenistración britanica contra os arabes y kurdos. Cuan Irak se fació independient os kurdos y arabes atacoron os campos de refuchiatos asirianos y muitos fuyoron ta Siria, Liban y Estaus Unius.

Referencias

Categoría:Pueblos semitas
Categoría:Etnias de Turquía
Categoría:Etnias d'Irán
Categoría:Etnias d'Iraq
Categoría:Etnias de Siria